
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση και κωδικοποίηση του κανονισμού 
συστάσεως και λειτουργίας του εκκλησιαστικού 
ιδρύματος υπό την επωνυμίαν: «ΓΕΝΙΚΟ ΦΙΛΟ¬ 
ΠΤΩΧΟ ΤΑΜΕΙΟ ΤΗΣ ΙΕΡΑΣ ΜΗΤΡΟΠΟΛΕΩΣ ΝΕΑΣ 
ΚΡΗΝΗΣ ΚΑΙ ΚΑΛΑΜΑΡΙΑΣ». 

2 Αποζημίωση υπερωριακής απασχόλησης καθώς 
και νυχτερινής εργάσιμων ημερών και ημερήσιας 
ή νυχτερινής που παρέχεται Κυριακές και εξαιρέ¬ 
σιμες ημέρες των υπαλλήλων του Νοσοκομείου 
Κοζάνης, μόνιμων και Ιδιωτικού Δικαίου για το 
έτος 2017. 

3 Καθιέρωση και έγκριση υπερωριακής απασχόλη¬ 
σης σε υπάλληλο του Ν.Π.Δ.Δ. «ΕΥ ΖΗΝ» Δήμου 
Έδεσσας. 

ΔΙΟΡΘΩΣΕΙΣ ΣΦΑΛΜΑΤΩΝ 

4 Διόρθωση σφάλματος στην υπ' αριθ. Δ. ΟΡΓ.Α 
1001512 ΕΞ2017 απόφαση του Διοικητή της Ανε¬ 
ξάρτητης Αρχής Δημοσίων Εσόδων, που δημοσι- 
εύθηκε στο ΦΕΚ 12/τ.Β'/11.01.2017. 


ΑΠΟΦΑΣΕΙΣ 

Δ Ω Π ρωτ. 5069/2016 

Ρ ’°· Διεκπ. 6 (1) 

Τροποποίηση και κωδικοποίηση του κανονισμού 
συστάσεως και λειτουργίας του εκκλησιαστικού 
ιδρύματος υπό την επωνυμίαν: «ΓΕΝΙΚΟ ΦΙΛΟ¬ 
ΠΤΩΧΟ ΤΑΜΕΙΟΤΗΣ ΙΕΡΑΣ ΜΗΤΡΟΠΟΛΕΩΣ ΝΕΑΣ 
ΚΡΗΝΗΣ ΚΑΙ ΚΑΛΑΜΑΡΙΑΣ». 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Λαβούσα υπ'όψιν: 

1. τα άρθρα 29 παραγρ. 2 και 59 παραγρ. 2 του νόμου 
590/1977 «Περί Καταστατικού Χάρτου της Εκκλησίας 
της Ελλάδος» (Α' 146), και το άρθρο 68 παρ. 1, 5α' του 
ν. 4235/2014, 

2. τας υποχρεώσεις της ποιμαινούσης εκκλησίας προς 
το χριστεπώνυμον πλήρωμα, οι οποίες απορρέουν από 


τας ευαγγελικός επιταγάς, τους ιερούς κανόνας και τους 
νόμους του Κράτους, 

3. τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Νέας Κρήνης 
και Καλαμαριάς, 

4. την υπ' αριθ. 1399/29.9.2016 πρότασιν του Σεβα- 
σμιωτάτου Μητροπολίτου Νέας Κρήνης και Καλαμαριάς 
Ιουστίνου, 

5. την από 10.11.2016 γνωμοδότησιν της νομικής υπη¬ 
ρεσίας της Εκκλησίας της Ελλάδος, και 

6. την από 8.12.2016 απόφασιν της Διαρκούς Ιεράς 
Συνόδου, αποφασίζει: 

Τροποποιεί και κωδικοποιεί σε ενιαίον κείμενον τον 
κανονισμόν συστάσεως και λειτουργίας του εκκλησιαστι¬ 
κού ιδρύματος υπό την επωνυμίαν: «ΓΕΝΙΚΟ ΦΙΛΟΠΤΩ¬ 
ΧΟ ΤΑΜΕΙΟ ΤΗΣ ΙΕΡΑΣ ΜΗΤΡΟΠΟΛΕΩΣ ΝΕΑΣ ΚΡΗΝΗΣ 
ΚΑΙ ΚΑΛΑΜΑΡΙΑΣ», ως εξής: 

Κανονισμός συστάσεως και λειτουργίας 

του εκκλησιαστικού ιδρύματος υπάτην επωνυμίαν: 

«ΓΕΝΙΚΟ ΦΙΛΟΠΤΩΧΟ ΤΑΜΕΙΟ 

ΤΗΣ ΙΕΡΑΣ ΜΗΤΡΟΠΟΛΕΩΣ 

ΝΕΑΣ ΚΡΗΝΗΣ ΚΑΙ ΚΑΛΑΜΑΡΙΑΣ» 

ΚΕΦΑΛΑΙΟ Α' 

ΓΕΝΙΚΟ ΦΙΛΟΠΤΩΧΟ ΤΑΜΕΙΟ 

Άρθρο 1 

Το συσταθέν διά της από 20.1.1975 πράξεως του 
Μητροπολίτου Νέας Κρήνης και Καλαμαριάς εκκλησια¬ 
στικόν ίδρυμα υπό την επωνυμία: «Γενικόν Φιλόπτωχον 
Ταμείον της Ιεράς Μητροπόλεως Νέας Κρήνης και Καλα¬ 
μαριάς» (ΦΕΚ 292 Β') τελεί υπό την διοίκηση και εποπτεία 
της Ιεράς Μητροπόλεως Νέας Κρήνης και Καλαμαριάς, 
είναι νομικό πρόσωπο ιδιωτικού δικαίου, μή κερδοσκοπι¬ 
κού χαρακτήρος, και αυτοτελούς διαχειρίσεως, έχει έδρα 
την Καλαμαριά, επικουρεί το, εν γένει, φιλανθρωπικό, 
ποιμαντικό και κοινωνικό έργο της Ιεράς Μητροπόλεως 
Νέας Κρήνης και Καλαμαριάς και στεγάζεται στα Γραφεία 
της Ιεράς Μητροπόλεως ή όπου κριθεί απαραίτητο. 

Άρθρο 2 

Σκοποί του Ιδρύματος είναι: 

1. Η οικονομική ενίσχυση και η περίθαλψη ενδεών και 
απόρων οικογενειών και προσώπων. 

2. Η ιατροφαρμακευτική περίθαλψη ασθενών, παρεχο- 
μένη τόσο στο εσωτερικό, όσο και στο εξωτερικό. 

3. Η οικονομική ενίσχυση απόρων, αλλά και αριστού¬ 
χων μαθητών, σπουδαστών και φοιτητών. 

4. Η οικονομική ενίσχυση φιλανθρωπικών και ευαγών 
Ιδρυμάτων, τα οποία ήδη υφίστανται ή πρόκειται να συ- 
σταθούν στο μέλλον. 

5. Η οικονομική ενίσχυση απόρων ηλικιωμένων. 

6. Η ενίσχυση συλλόγων ατόμων που πάσχουν ή έχουν 
ανάγκη ανθρωπιστικής συνδρομής (ενδεικτικά: Σύλλο¬ 
γοι ατόμων με κινητικά προβλήματα, νεφροπαθών, κω¬ 
φών, κ.λπ.). 

7. Η μισθοδοσία στελεχών, προς εύρυθμη λειτουργία 
του Γ.Φ.Τ. 

8. Η οικονομική ενίσχυση των εκπαιδευτηρίων της 
Ιεράς Μητροπόλεως. 

9. Η παροχή βοήθειας σε φυλακισμένους ή πρόσφατα 
αποφυλακισθέντες και στις οικογένειες τους. 

10. Η οικονομική ενίσχυση του νεανικού, εν γένει, έρ¬ 
γου της Ιεράς Μητροπόλεως (κατηχητικά σχολεία, κατα¬ 
σκηνώσεις, σχολικές δραστηριότητες κ.ά.). 

11. Η οικονομική ενίσχυση του έργου της εξωτερικής 
ιεραποστολής. 

12. Η κάλυψη δαπανών, προς έκδοση διαφόρων φυλ¬ 
λαδίων και έντυπων. 

13. Η κάλυψη των εξόδων εκδηλώσεων, που διοργα- 
νώνει η Ιερά Μητρόπολη ή άλλοι φορείς, όπως ημερίδες, 
συνέδρια, σεμινάρια και άλλες κατηχητικού, ποιμαντικού 
και κοινωνικού χαρακτήρος συναντήσεις. 

14. Η σε είδος (τρόφιμα, είδη ένδυσης και υπόδησης) 
ενίσχυση των αναξιοπαθούντων μέσα από την δημιουρ¬ 
γία κοινωνικού παντοπωλείου ή άλλων παρεμφερών 
δράσεων, όπως η σύσταση συσσιτίου κ.ά. 

15. Η δημιουργία και λειτουργία ξενώνος φιλοξενίας 
αστέγων, απόρων και συγγενών ασθενών, καθώς και η 
λειτουργία γηροκομείου. 

16. Η καταπολέμηση των αιτίων της πτώχειας και των 
μηχανισμών γενέσεως και αναπαραγωγής του κοινωνι¬ 
κού και οικονομικού αποκλεισμού, ιδίως με την συμμε¬ 
τοχή σε σχετικά ειδικά προγράμματα ή ανάλογα εθνικά 
προγράμματα ή της Ευρωπαϊκής Ένωσης και άλλων δι¬ 
εθνών οργανισμών. 

17. Η οικονομική ενίσχυση διά της κατ' έτος παροχής 
υποτροφιών σε φοιτητές-τριες, οι οποίοι σπουδάζουν σε 
Α.Ε.Ι. ή Α.Τ.Ε.Ι. στην Ελλάδα ή στο Εξωτερικό και οι οποίοι, 
λόγω αντικειμενικής ελλείψεως επαρκών οικονομικών 
πόρων, αδυνατούν να αντιμετωπίσουν το κόστος των 
σπουδών τους και διακρίνονται για την φιλομάθεια, το 
ήθος, την προσήλωση και πρόοδο τους στις σπουδές 
τους. Σε εξαιρετικές περιπτώσεις αποδεδειγμένης αδυ¬ 
ναμίας, λόγω οικονομικής δυσπραγίας, δύναται να χορη¬ 
γούνται υποτροφίες - βοηθήματα και σε μαθητές-τριες 
της δευτεροβαθμίου εκπαιδεύσεως, προς ολοκλήρωση 
του κύκλου των μαθημάτων τους. 

18. Η παντοειδής συνδρομή πληγέντων υπό εκτάκτων 
φυσικών φαινομένων (πλημμυροπαθείς, σεισμόπληκτοι 
κ.ά.) ανά την υφήλιο. 

19. Η οικονομική ενίσχυση κάθε άλλης δραστηριότη¬ 
τας, που υπηρετεί την πνευματική, φιλανθρωπική και 


κοινωνική αποστολή της Εκκλησίας και που δεν ανα¬ 
γράφεται στον παρόντα κανονισμό. 

Άρθρο 3 

Το Γ.Φ.Τ. έχει δική του κυκλική σφραγίδα, που φέρει 
εξωτερικώςτίςλέξεις:"ΙΕΡΑ ΜΗΤΡΟΠΟΛΙΣ ΝΕΑΣ ΚΡΗΝΗΣ 
ΚΑΙ ΚΑΛΑΜΑΡΙΑΣ", εσωτερικώς"ΓΕΝΙΚΟΝ ΦΙΑΟΠΤΩΧΟΝ 
ΤΑΜΕΙΟΝ" και στο κέντρο εικόνα εικονίζουσα το χέρι της 
χήρας που ρίπτει το δίλεπτο στο γαζοφυλάκιο. 

Άρθρο 4 

1. Το Γ.Φ.Τ. διοικείται από επταμελές (7) Διοικητικό 
Συμβούλιο (Δ.Σ.), αποτελούμενο από: α) τον εκάστοτε 
Μητροπολίτη Νέας Κρήνης και Καλαμαριάς, ως Πρόεδρο 
β) τον εκάστοτε Πρωτοσύγκελλο ή Γενικό Αρχιερατικό 
Επίτροπο της Ιεράς Μητροπόλεως, ως Αντιπρόεδρο 
γ) έναν Κληρικό της Ιεράς Μητροπόλεως και δ) τέσσερις 
λαϊκούς, αμφοτέρων των φύλων, που ορίζονται από τον 
Μητροπολίτη. 

2. Η θητεία των μελών του Δ.Σ. είναι τριετής, το αξίωμα 
τους τιμητικό και άμισθο και δύνανται να επαναδιορι- 
σθούν μετά την λήξη της θητείας τους. 

3. Παραιτούμενα ή εκλείποντα, για οποιονδήποτε 
λόγο, μέλη του Δ.Σ., ως και μέλη, τα οποία απουσιάζουν 
αδικαιολογήτως επί τρεις (3) συνεχείς συνεδριάσεις του 
Δ.Σ. ή παραβαίνουν τον όρο της εχεμύθειας και της προ¬ 
στασίας των δεδομένων προσωπικού χαρακτήρα των 
ευρισκομένων σε ένδεια, πενία, νόσο κ.ά., αντικαθίστα¬ 
νται από τον Μητροπολίτη. 

4. Απαγορεύεται ο διορισμός μελών του Δ.Σ. συγγενών 
προς αλλήλους και προςτον Μητροπολίτη ή τον νόμιμο 
αναπληρωτή του μέχρι και του 4ου βαθμού εξ αίματος 
ή και του τρίτου βαθμού εξ αγχιστείας. 

5. Τα μέλη του Δ.Σ. είναι άπαντα Έλληνες υπήκοοι. 

Άρθρο 5 

Ι.Το Δ.Σ. συνέρχεται ανά μήνα μετά από πρόσκληση 
του Σεβασμιωτάτου Προέδρου ή του αναπληρωτού αυ¬ 
τού, εκτάκτως δε όταν το κρίνει αναγκαίο ο Πρόεδρος ή 
εάν ζητηθεί από τέσσερα (4) τουλάχιστον, μέλη, τα οποία 
θα αναφέρουν και τα θέματα, για τα οποία ζητούν τη 
σύγκληση του Συμβουλίου. 

2. Το Δ.Σ. βρίσκεται σε απαρτία, όταν οι παρόντες είναι 
περισσότεροι από τους απόντες. Οι αποφάσεις του Δ.Σ. 
λαμβάνονται κατά πλειοψηφία. Σε περίπτωση ισοψηφίας 
υπερισχύει η ψήφοςτου Προέδρου ή του αναπληρωτού 
αυτού. 

3. Τα πρακτικά των συνεδριάσεων του Δ.Σ. αναγινώ- 
σκονται στην αμέσως επόμενη συνεδρίαση και υπο¬ 
γράφονται από τα παριστάμενα, κατά την ανάγνωση, 
μέλη. 

4. Το Δ.Σ. κατά την πρώτη του συνεδρίαση εκλέγει με¬ 
ταξύ των μελών του τον Γραμματέα και τον Ταμία. 

5. Επιτρέπεται η συνεδρίαση των μελών του Δ.Σ. με 
τηλεδιάσκεψη. 

Άρθρο 6 

Το Δ.Σ. αποφασίζει για κάθε ζήτημα, που αφορά στο 
Γ.Φ.Τ. ή δεν περιλαμβάνεται στον παρόντα Κανονισμό, ως 
και διά τα ανακύπτοντα προβλήματα των Ε.Φ.Τ. 

Ο Πρόεδρος του Γ.Φ.Τ. εκπροσωπεί νομίμως αυτό 
ενώπιον κάθε Αρχής, συμβάλλεται εξ ονόματος και για 
λογαριασμό αυτού, υπογράφει την αλληλογραφία και 
επικυρώνει τα αποσπάσματα πρακτικών του Δ.Σ. Επίσης, 
κατόπιν εξουσιοδοτήσεως του Δ.Σ., δύναται να εγκρίνει 
πρακτικά της Δ.Ε. των Ε.Φ.Τ. 

Άρθρο 7 

1. Τον Πρόεδρο απάντα ή κωλυόμενο αναπληροί ο 
Αντιπρόεδρος, ασκών πάντα τα κατά το προηγούμενο 
άρθρο δικαιώματα αυτού. 

2. Δύναται ο Πρόεδρος, με ειδική πράξη του, να ορίζει 
ειδικό εκπρόσωπο αυτού στο φιλανθρωπικό έργο, οπότε 
αυτός ενεργεί και υπογράφει κατά τις προς αυτόν οδηγίες 
του Προέδρου, έχοντας την διεύθυνση, εποπτεία και τον 
συντονισμό του Γ.Φ.Τ. και του όλου έργου αγάπης της 
Ιεράς Μητροπόλεως. 

Άρθρο 8 

Οι ανάγκες του Γ.Φ.Τ., σε προσωπικό, καθορίζονται και 
καλύπτονται με απόφαση του Δ.Σ. 

Άρθρο 9 

Προς διεκπεραίωση της γραμματειακής υποστηρίξεως 
και υλοποιήσεωςτων αποφάσεων του Δ.Σ. του Γ.Φ.Τ., κα¬ 
θώς και της διεκπεραιώσεως της αλληλογραφίας αυτού, 
προσλαμβάνεται κληρικός μετακλητός ή λαϊκός υπάλ¬ 
ληλος κατηγορίας ΔΕ ήΤΕ ή ΠΕ. Η δαπάνη μισθοδοσίας 
του υπαλλήλου αυτού βαρύνει, ως διοικητικό έξοδο, τον 
προϋπολογισμό του Δ.Σ. του Γ.Φ.Τ. 

Άρθρο 10 

1.0 Γραμματέας του Γ.Φ.Τ. τηρεί τα πρακτικά των συνε¬ 
δριάσεων του Δ.Σ., διεκπεραιώνει την αλληλογραφία, φυ¬ 
λάσσει την σφραγίδα και τηρεί το αρχείο αυτού. Δύναται 
να επικουρείται στο έργο του από πρόσωπα, οριζόμενα 
από τον Μητροπολίτη. 

2. Ο Ταμίας διαχειρίζεται την περιουσία του Γ.Φ.Τ., είναι 
υπόλογος έναντι του Π ροέδρου ή του Δ.Σ. και τηρεί όλα τα 
σχετικά βιβλία της διαχειρίσεως. Η λογιστική εργασία του 
ταμείου δύναται να ανατεθεί και σε υπαλλήλους του Μητρο- 
πολιτικού Γραφείου, οριζόμενους από τον Μητροπολίτη. 

Άρθρο 11 

1. Το Γ.Φ.Τ. τηρεί τα εξής βιβλία: 

α) Βιβλίο πρακτικών. 

β) Βιβλίο Ταμείου. 

γ) Πρωτόκολλο εισερχόμενης και εξερχόμενης αλλη¬ 
λογραφίας. 

δ) Γραμμάτια εισπράξεων. 

ε) Εντάλματα πληρωμών. 

στ) Βιβλίο κινητής και ακινήτου περιουσίας. 

ζ) Βιβλίο ειδών. 

2. Τα ανωτέρω βιβλία θεωρούνται και σφραγίζονται 
από την Ιερά Μητρόπολη και ελέγχονται από το Μητρο- 
πολιτικό Συμβούλιο στο τέλος κάθε οικονομικού έτους. 

Άρθρο 12 

1. Η διαχείριση του Γ.Φ.Τ. ενεργείται βάσει της κει- 
μένης νομοθεσίας, συμφώνως προς το σύστημα της 


λογιστικής διαχειρίσεως των εκκλησιαστικών νομικών 
προσώπων. 

2. Η εκμίσθωση ή εκποίηση ακινήτων του Γ.Φ.Τ. πραγ¬ 
ματοποιείται σύμφωνα με τις υφιστάμενες διατάξεις 
"Περί εκμισθώσεως και εκποιήσεως Εκκλησιαστικών 
ακινήτων". 

3. Για κάθε εισφορά σε χρήματα εκδίδεται Γραμμάτιο 
εισπράξεως, υπογραφόμενο από τον Πρόεδρο και τον 
Ταμία, και για κάθε εισφορά σε είδος εκδίδεται απόδειξη 
παραλαβής, υπογραφομένη από τους ίδιους, και ακολου¬ 
θεί καταχώριση στα βιβλία του Γ.Φ.Τ. 

Άρθρο 13 

1. Το Δ.Σ. δύναται να αναθέτει σε ένα ή περισσότερα 
των μελών αυτού την εξακρίβωση της αλήθειας των 
ισχυρισμών του αιτούντος αρωγή. Το αυτό δύναται να 
πραγματοποιηθεί και διάτων υπαλλήλων της Ιεράς Μη¬ 
τροπόλεως ή άλλων προσώπων. 

2. Σε περίπτωση εφαρμογής εθνικών ή της Ευρωπαϊ¬ 
κής Ενώσεως προγραμμάτων, η διακρίβωση της επιλε- 
ξιμότητοςτων επωφελούμενων πραγματοποιείται κατά 
τα εκάστοτε καθοριζόμενα από το Ελληνικό Δημόσιο και 
την Ευρωπαϊκή Ένωση κριτήρια επιλεξιμότητος. 

Άρθρο 14 

Πόροι του Γ.Φ.Τ. είναι: 

1 .Τα αναγραφόμενα κονδύλια στον ετήσιο προϋπολο¬ 
γισμό των Ιερών Ναών, παρεκκλησίων, Κοιμητηριακών 
Ναών και Ιερών Μονών της Ιεράς Μητροπόλεως. 

2. Κάθε προσφορά σε χρήμα ή είδος των πιστών και 
πάσης φύσεως επιχορηγήσεις. 

3. Το προϊόν εκ περιφοράς δίσκου στους Ιερούς Ναούς 
της Ιεράς Μητροπόλεως υπέρ του Γ.Φ.Τ. κάθε Μ. Πέμπτη 
ή κατόπιν εντολής αυτής. 

4. Οι πάσης φύσεως επιδοτήσεις από Εθνικούς ή της 
Ευρωπαϊκής Ενώσεως πόρους, εντός του πλαισίου εφαρ¬ 
μογής προγραμμάτων. 

5. Ποσοστό 50% από τον ετήσιο Έρανο Αγάπης και 
από το προϊόν παντός ειδικού εράνου, διενεργουμένου, 
προς κάλυψη εκτάκτων αναγκών, κατόπιν εγκρίσεωςτων 
αρμοδίων αρχών. 

6. Επιχορηγήσεις της Ιεράς Μητροπόλεως. 

7. Τα εισπραττόμενα ποσά από φιλανθρωπικές αγορές 
ή άλλες εκδηλώσεις. 

8. Οι τυχόν τόκοι από καταθέσεις. 

9. Ποσοστό 25% επί των ετησίων εσόδων των Ε.Φ.Τ. 
της Ιεράς Μητροπόλεως. 

10. Οι πρόσοδοι από εκούσιες εισφορές πιστών στην 
κεντρική τράπεζα αγάπης. 

11. Κάθε άλλο έσοδο, που προέρχεται από νόμιμη πηγή, 
μη κατονομαζόμενη ρητώς στον παρόντα Κανονισμό. 

Άρθρο 15 

Οι πόροι του Γ.Φ.Τ. διατίθενται, προς εκπλήρωση των 
σκοπών του, όπως αυτοί καθορίζονται στον παρόντα 
κανονισμό. Δύναται, όμως, επίσης να παρέχει επιχορη¬ 
γήσεις σε αναγνωρισμένα από το κράτος φιλανθρωπικά 
ή εκπαιδευτικά ιδρύματα ή σωματεία ή να ιδρύει τοιαύτα, 
προς εκπλήρωση των σκοπών του. 

Άρθρο 16 

1. Ο προϋπολογισμός και ο απολογισμός του Γ.Φ.Τ. 
καταρτίζεται από τό Δ.Σ. και εγκρίνεται από το Μητρο- 
πολιτικό Συμβούλιο της Ιερός Μητροπόλεως, εφαρ- 
μοζομένων αναλόγως των διατάξεων "Περί εγκρίσεως 
Προϋπολογισμού και Απολογισμού των Ιερών Ναών". 

2. Χρηματικό απόθεμα άνω των πέντε χιλιάδων ευρώ 
(5.000,00 €) κατατίθεται, υποχρεωτικώς, επ'ονόματι του 
Γ.Φ.Τ., σε υποκατάστημα αναγνωρισμένης τράπεζας. 
Προς ανάληψη οιουδήποτε ποσού, εκδίδεται σχετική 
εντολή, υπογραφομένη από τον Πρόεδρο του Γ.Φ.Τ. ή 
τον νόμιμο αναπληρωτή του. 

3. Προς διευκόλυνση των συναλλαγών του Γ.Φ.Τ., μπο¬ 
ρεί να γίνει χρήση ηλεκτρονικών μέσων (θ-όθηΚίηςι), 
προηγουμένης σχετικής αποφάσεωςτου Δ.Σ. 

Άρθρο 17 

Σε περίπτωση διαλύσεως του Γ.Φ.Τ., όλη η περιουσία 
του περιέρχεται, αυτοδικαίως, στο νομικό πρόσωπο της 
Ιεράς Μητροπόλεως, η οποία την διαθέτει, προς εκπλή¬ 
ρωση των ιδίων ή παρεμφερών φιλανθρωπικών σκοπών. 

ΚΕΦΑΛΑΙΟ Β' 

ΕΝΟΡΙΑΚΑ ΦΙΛΟΠΤΩΧΑ ΤΑΜΕΙΑ 

Άρθρο 18 

Προς ευχερέστερη εκπλήρωση του σκοπού του Γ.Φ.Τ., 
συνίσταται σε κάθε Ενορία ειδικό Ταμείο με την επω¬ 
νυμία: "ΕΝΟΡΙΑΚΟ ΦΙΛΟΠΤΩΧΟ ΤΑΜΕΙΟ ΙΕΡΟΥ ΝΑΟΥ..." 
(Ε.Φ.Τ.), συμπληρουμένη από το όνομα του ενοριακού 
ιερού ναού, στερούμενο δικής του νομικής προσωπι¬ 
κότητας, με έδρα τον κεντρικό ιερό ναό της ενορίας και 
διοικούμενο σύμφωνα με τα οριζόμενα στον παρόντα 
κανονισμό. 

Άρθρο 19 

1. Κάθε Ε.Φ.Τ. διοικείται από επταμελή (7) διοικούσα 
επιτροπή, συγκροτούμενη ανά τριετία και αποτελούμενη 
από έναν Εφημέριο, ως Πρόεδρο, έναν Εκκλησιαστικό 
Σύμβουλο και πέντε (5) άνδρες ή γυναίκες, μέλη. 

2. Ο Πρόεδρος ορίζεται από τον Μητροπολίτη, ο Εκ¬ 
κλησιαστικός Σύμβουλος υποδεικνύεται από το Εκκλησι¬ 
αστικό Συμβούλιο και διορίζεται από το Δ.Σ. του Γ.Φ.Τ., τα 
δε λοιπά μέλη διορίζονται από το Δ.Σ. του Γ.Φ.Τ., κατόπιν 
προτάσεωςτου Εφημερίου Προέδρου. 

3. Σε ιερούς ναούς, που υπηρετούν περισσότεροι του 
ενός Εφημέριοι, τον Πρόεδρο του Ε.Φ.Τ. ορίζει ο Μη¬ 
τροπολίτης. 

4.0 Πρόεδρος και τα μέλη της Δ.Ε. δύνανται να αντικα¬ 
θίστανται και προ της λήξεως της τριετίας, είτε κατόπιν 
οικειοθελούς παραιτήσεως τους είτε κατόπιν αποφά- 
σεως του Μητροπολίτου, εφόσον συντρέχουν ειδικοί, 
προς τούτο, λόγοι, ως περιγράφονται στο άρθρο 4 παρ. 
3 του παρόντος Κανονισμού. Μετά την λήξη της τριετούς 
θητείας τους τά λαϊκά μέλη του Ε.Φ.Τ. δύνανται να επα- 
ναδιορίζονται. Είναι δυνατή η τρίτη συνεχής θητεία, κα¬ 
τόπιν σχετικής εισηγήσεωςτου Προέδρου της Δ.Ε. προς 
τον Μητροπολίτη. 

5. Τα μέλη της Δ.Ε. είναι άπαντα έλληνες υπήκοοι. 


6. Μέλος της Δ.Ε., απέχον αδικαιολογήτως επί δύο (2) 
μήνες των καθηκόντων του, θεωρείται αυτοδικαίως πα- 
ραιτηθέν. 

7. Απαγορεύεται ο διορισμός μελών της Δ.Ε. συγγενών 
προς αλλήλους και προς τον Πρόεδρο μέχρι του 4ου 
βαθμού εξ αίματος ή και του 3ου εξ αγχιστείας. 

8. Επιτρέπεται η συνεδρίαση των μελών της Δ.Ε. με 
τηλεδιάσκεψη. 

Άρθρο 20 

Η Δ.Ε., προς ευχερέστερη εκτέλεση του έργου της, δύ- 
ναται να συγκροτεί ειδικές υποεπιτροπές υπό την ευθύνη 
της, προς εκπλήρωση της δραστηριότητας της. Σε κάθε 
περίπτωση, το έργο των υποεπιτροπών ελέγχεται από 
την Δ.Ε. του Ε.Φ.Τ., το οποίο έχει πλήρη την ευθύνη έναντι 
του Γ.Φ.Τ. της Ιεράς Μητροπόλεως. 

Άρθρο 21 

1. Η Δ.Ε. κατά την πρώτη συνεδρίαση μετά τον διορι¬ 
σμό της εκλέγει ένα εκ των μελών της ως Αντιπρόεδρο, 
ένα ωςΤαμία και ένα ως Γραμματέα. 

2.0 Γραμματέας τηρεί τα πρακτικά του Ε.Φ.Τ. και διεκ- 
περαιώνει την αλληλογραφία. 

3. Ο Γραμματέας δύναται να προσλαμβάνεται αμισθί 
και εκτός Δ.Ε., κατόπιν πράξεως της και εγκρίσεως του 
Γ.Φ.Τ., με την προϋπόθεση ότι δεν έχει δικαίωμα ψήφου. 

4. ΟΤαμίαςδιαχειρίζεταιτουςπόρουςτου Ε.Φ.Τ., τηρεί 
τα σχετικά βιβλία της διαχειρίσεως και είναι υπόλογος 
έναντι της Δ.Ε. ή του Δ.Σ. του Γ.Φ.Τ. 

Άρθρο 22 

1. Η Δ.Ε. συνέρχεται τακτικά ανά μήνα και επιλαμβά¬ 
νεται των ενδιαφερουσών αυτήν υποθέσεων, εκτάκτως 
δε κατόπιν προσκλήσεωςτου Προέδρου οποτεδήποτε 
ή κατόπιν αιτήσεως τεσσάρων (4), τουλάχιστον, μελών 
αυτής, εντός εβδομάδος από της καταθέσεως αυτής. 

2. Η Δ.Ε. βρίσκεται σε απαρτία παρουσία του Προέ¬ 
δρου και τεσσάρων (4) μελών αυτής και αποφασίζει διά 
σχετικής πλειοψηφίας των παρόντων. Σε περίπτωση ισο- 
ψηφίας υπερισχύει η ψήφος του Προέδρου. Εάν μετά την 
πρόσκληση η Δ.Ε. δεν βρίσκεται σε απαρτία, συνέρχεται 
εκ νέου άνευ ετέρας προσκλήσεως μετά από δυο ημέ¬ 
ρες από την ματαιωθείσα συνεδρίαση και αποφασίζει 
νομίμως, παρόντων του Προέδρου, απαραιτήτως, και 
οσωνδήποτε μελών της, πάντως όχι ολιγότερων των δυο 
(2) και επί θεμάτων όχι άλλων εκτός των θεμάτων της 
ματαιωθείσης συνεδριάσεως. 

3. Κάθε έγγραφο της Δ.Ε. υπογράφεται από τον Πρό¬ 
εδρο. 

Άρθρο 23 

Πόροι του Ε.Φ.Τ. είναι: 

1. Οι εκούσιες εισφορές από το κυτίο του Ε.Φ.Τ. 

2. Οι εκούσιες εισφορές από τους περιαγομένους στον 
ιερό ναό δίσκους. 

3. Οι δωρεές σε χρήμα ή είδος από τους πιστούς, η 
κληροδοσία, οι τόκοι από καταθέσεις, τα έσοδα από τυ¬ 
χόν υφιστάμενη ακίνητη περιουσία. 

4. Οι εκ διαφόρων άλλων μέτρων της Δ.Ε. προερχόμε¬ 
νες εισπράξεις (λαχειοφόρος αγορά, κλήρωση, έκθεση 
κ.λπ.) και από τον ετήσιο Έρανο Αγάπης. 

5. Τυχόν αρωγή του οικείου Ιερού Ναού, του Δημοσίου 
κ.λπ. φορέων. 

6. Κάθε άλλο έσοδο που προέρχεται από νόμιμη πηγή. 

Άρθρο 24 

1. Για κάθε είσπραξη εκδίδεται διπλότυπη απόδειξη, 
υπογραφομένη από τον καταθέτη (εισφέροντα) και του 
Ταμίου της Δ.Ε. 

2. Οι εισπράξεις του κυτίου και των περιαγομένων 
δίσκων αναγράφονται, απαραιτήτως, και σε ιδιαίτερο 
βιβλίο (πρακτικό καταμετρήσεων), βεβαιουμένου του 
ευρεθέντος ποσού διά της υπογραφής του Προέδρου 
και τεσσάρων (4), τουλάχιστον, υποχρεωτικώς παρευ- 
ρισκομένων κατά την καταμέτρηση του περιεχομένου. 

Άρθρο 25 

Εάν σε κάποια ενορία υπάρχει φιλανθρωπικό σω¬ 
ματείο ή ίδρυμα αναγνωρισμένο νομίμως, δύναται να 
υπάρξει συνεργασία, προς τελεσφορωτέρα περίθαλψη 
των απόρων. 

Άρθρο 26 

1. Οι πόροι του Ε.Φ.Τ. διατίθενται: 

α) προς περίθαλψη των πτωχών της Ενορίας με παρο¬ 
χή σε αυτούς τακτικού ή εκτάκτου χρηματικού βοηθή¬ 
ματος, ενδυμάτων, φαρμάκων, με εισαγωγή των εχόντων 
ανάγκη σε φιλανθρωπικά άσυλα, με διανομή βιβλίων 
σχολικών και τετραδίων σε μαθητές και μαθήτριες, με 
ιατρική περίθαλψη κ.λπ. 

β) προς επισκέψεις σε φυλακισμένους ή διαβιούντας 
σε ευαγή Ιδρύματα, προς ενίσχυση τους και προς οποια¬ 
δήποτε άλλη μέριμνα περί των πτωχών και ορφανών ή 
προς εύρεση εργασίας σε ανέργους. 

2. Δύναται το Ε.Φ.Τ. να ιδρύει συσσίτια, τράπεζα τροφί¬ 
μων - ενδυμάτων - υποδημάτων, κοινωνικό παντοπωλείο, 
αιμοδοσία, κοινωνικό φροντιστήριο, κατασκήνωση, παι¬ 
δική εξοχή, στέγη γερόντων, βρεφικό ή παιδικό σταθμό, 
κέντρο φιλοξενίας και άλλες συναφείς δραστηριότητες, 
προς παροχή πάσης φύσεως προστασίας, κυρίως προς 
την βρεφική, νηπιακή, παιδική και εφηβική ηλικία και 
προς τους υπερήλικες και άλλες κατηγορίες προσώπων 
με ειδικές ανάγκες.Τις δραστηριότητες αυτές δύναται να 
ονοματοθετείτο Ε.Φ.Τ. αναλόγως και, όταν είναι απαραί¬ 
τητο, να εκπονεί κανονισμό συστάσεως και λειτουργίας 
για το καθένα, εγκρινόμενο από το Δ.Σ. του Γ.Φ.Τ. και 
υποβαλλόμενο από τον Μητροπολίτη στην Δ.Ι.Σ. (άρθρο 
29 παρ. 5 ν. 590/1977). Σε περίπτωση, κατά την οποία οι 
ως άνω δράσεις δεν λαμβάνουν την μορφή ιδιαιτέρου 
Ιδρύματος, το Ε.Φ.Τ. μπορεί να τηρεί λογαριασμούς κατά 
περίπτωση. 

3. Εκτων εις χρήμα ετησίων προσόδων του Ε.Φ.Τ., πο¬ 
σοστό 25% καταβάλλεται στο Γ.Φ.Τ., επί αποδείξει. 

Άρθρο 27 

Τα Ε.Φ.Τ. τηρούν τα σχετικά βιβλία, όπως και στο Γ.Φ.Τ. 

Άρθρο 28 

Τα Ε.Φ.Τ. διαθέτουν δική τους κυκλική σφραγίδα, που 
φέρει εξωτερικώς τις λέξεις: "ΙΕΡΑ ΜΗΤΡΟΠΟΑΙΣ ΝΕΑΣ 
ΚΡΗΝΗΣ ΚΑΙ ΚΑΛΑΜΑΡΙΑΣ", εσωτερικώς: "ΕΝΟΡΙΑΚΟΝ 


ΦΙΛΟΠΤΩΧΟΝ ΤΑΜΕΙΟΝ ΙΕΡΟΥ ΝΑΟΥ..." και στο κέντρο 
εικόνα του Αγίου του Ιερού Ναού. 

Άρθρο 29 

1. Η εξακρίβωση της οικονομικής καταστάσεως κάθε 
ενδεούς ενορίτου πρέπει να γίνεται κατόπιν αυστηρής 
κρίσεως και δεούσης προσοχής.Τον βαθμό απορίας και 
το αναλογούν, προς ενίσχυση, ποσό εγκρίνει η Δ.Ε. κα¬ 
τόπιν προτάσεωςτου Προέδρου. Την πληρωμή και την 
είσπραξη κάθε ποσού ενεργεί οΤαμίας, κατόπιν εντολής 
του Προέδρου, εκδίδεται σχετικό ένταλμα πληρωμής, 
υπογραφόμενο υπ' αυτών, επί του οποίου αναγράφεται 
το ονοματεπώνυμο του βοηθούμενου, η διεύθυνση κα¬ 
τοικίας, ο Α.Δ.Τ. ή Α.Φ.Μ. και το ποσό του βοηθήματος. 

2. Δύναται η Δ.Ε., κατά την κρίση της, να ορίσει τα απαι- 
τούμενα δικαιολογητικά των δικαιούχων. 

3. Προς χορήγηση βοηθημάτων άνω των τριακοσίων 
ευρώ (300,00 €), απαιτείται έγκριση του Μητροπολίτου, 
κατόπιν αιτιολογημένης εκθέσεως του Προέδρου του 
Ε.Φ.Τ. 

Άρθρο 30 

Κάθε Ε.Φ.Τ. καταρτίζει Προϋπολογισμό και Απολογι¬ 
σμό, οι οποίοι υποβάλλονται προς έγκριση στο Δ.Σ. του 
Γ.Φ.Τ. Ο μεν Προϋπολογισμός κατατίθεται μέχρι τέλους 
Νοεμβρίου, ο δε Απολογισμός μέχρι τέλους Φεβρουά¬ 
ριου, κατ'έτος. 

Άρθρο 31 

1. Τα μετρητά που βρίσκονται εις χείρας του Ταμία της 
Δ.Ε. δεν δύνανται να υπερβαίνουν το ποσό των δυο χι¬ 
λιάδων και πεντακοσίων ευρώ (2.500,00 €). Τα επιπλέον 
κατατίθενται επ'ονόματι του ενοριακού Ιερού Ναού με 
την ένδειξη: "ΕΝΟΡΙΑΚΟ ΦΙΛΟΠΤΩΧΟ ΤΑΜΕΙΟ ΙΕΡΟΥ 
ΝΑΟΥ..." σε υποκατάστημαΤραπέζης και, προς ανάληψη 
οποιοσδήποτε ποσού, απαιτείται απόφαση της Δ.Ε., εγκε¬ 
κριμένη από το Δ.Σ. του Γ.Φ.Τ. της Ιεράς Μητροπόλεως. 

2. Προς διευκόλυνση των συναλλαγών του Ε.Φ.Τ., μπο¬ 
ρεί να γίνει χρήση ηλεκτρονικών μέσων (θ-όθηΚίης), 
προηγουμένης σχετικής αποφάσεως της Δ.Ε. αυτού, 
εγκεκριμένης από το Δ.Σ. του Γ.Φ.Τ. 

Άρθρο 32 

Το Ε.Φ.Τ. καταργείται με απόφαση του Δ.Σ. του Γ.Φ.Τ., 
εγκρινομένη από το Μητροπολιτικό Συμβούλιο της Ιεράς 
Μητροπόλεως, έπειτα από σχετική απόφαση - εισήγη¬ 
ση της Δ.Ε. του Ε.Φ.Τ., ενώ ολόκληρη η περιουσιακή του 
κατάσταση και τυχόν εναπομείναν αποθεματικό περι¬ 
έρχονται στο Γ.Φ.Τ. 

Άρθρο 33 

Δύναται, κατά την κρίση του Μητροπολίτου, να πραγ¬ 
ματοποιείται γενική συνέλευση όλων των μελών του 
Γ.Φ.Τ. και των Ε.Φ.Τ., μετά από πρόσκληση αυτού, κατά 
την οποία γίνεται έκθεση των πεπραγμένων και προ¬ 
γραμματίζεται η περαιτέρω δραστηριότητα τους. 

Άρθρο 34 

Για κάθε θέμα, που δεν περιλαμβάνεται στον παρόντα 
Κανονισμό, επιλαμβάνεται και αποφασίζει το Δ.Σ. του Γ.Φ.Τ. 

Άρθρο 35 

Ο παρών Κανονισμός τροποποιείται ή καταργείται 
με απόφαση της Δ.Ι.Σ., κατόπιν αποφάσεως του Γ.Φ.Τ., 
η οποία λαμβάνεται σε συνεδρίαση υπό την Προεδρία 
του Μητροπολίτου διά πλειοψηφικής αποφάσεως, με 
υποχρεωτική επ'αυτής θετική ψήφο του Προέδρου, και 
δημοσιευομένης στην Εφημερίδα της Κυβερνήσεως. 

Άρθρο 36 

1. Η ισχύς του παρόντος κανονισμού άρχεται από της 
δημοσιεύσεως αυτού στην Εφημερίδα της Κυβερνήσε¬ 
ως. Ο κανονισμός δημοσιεύεται επίσης στο περιοδικό 
«ΕΚΚΆΗΣΙΑ». 

2. Από της ενάρξεως ισχύος του παρόντος κανονισμού, 
καταργείται ο κανονισμός λειτουργίας του Ιδρύματος, ο 
οποίος δημοσιεύθηκε στο ΦΕΚ 2318/τ.Β'/30.10.2009. 

Άρθρο 37 

Εκ της δημοσιεύσεως του παρόντος κανονισμού δεν 
προκαλείται δαπάνη σε βάρος του προϋπολογισμού του 
νομικού προσώπου της Ιεράς Μητροπόλεως Νέας Κρή¬ 
νης και Καλαμαριάς. 

Ο παρών κανονισμός να δημοσιευθεί στην Εφημερίδα 
της Κυβερνήσεως. 

Αθήνα, 8 Δεκεμβρίου 2016 

Ο Πρόεδρος 

ΤΟ Αθηνών ΙΕΡΩΝΥΜΟΣ 


Αριθ.453 _ (2) 

Αποζημίωση υπερωριακής απασχόλησης, καθώς 
και νυχτερινής εργάσιμων ημερών και ημερήσι¬ 
ας ή νυχτερινής που παρέχεται Κυριακές και εξαι¬ 
ρέσιμες ημέρεςτων υπαλλήλων του Νοσοκομεί¬ 
ου Κοζάνης, μόνιμων και Ιδιωτικού Δικαίου για 
το έτος 2017. 

Ο ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 
ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΚΟΖΑΝΗΣ 
«ΜΑΜΑΤΣΕΙΟ» 

Έχοντας υπόψη: 

1. Τις διατάξεις του άρθρου 20 του ν. 4354/2015 (ΦΕΚ 

176 τ.Α') σύμφωνα με τις οποίες «.για το προσωπικό 

των ΝΠΔΔ και των ΝΠΙΔ η απόφαση καθιέρωσης υπερω- 
ριακής εργασίας εκδίδεται από το Διοικητικό Συμβούλιο 
ή το όργανο διοίκησης ή το εξουσιοδοτημένο από αυτό 
όργανο.... Στις αποφάσεις αυτές καθορίζεται ο αριθμός 
των υπαλλήλων, το χρονικό διάστημα και οι ώρες υπερω- 
ριακής απασχόλησης του μέσα στα όρια των πιστώσεων 
του προϋπολογισμού τους μη επιτρεπόμενης της επιβά¬ 
ρυνσης του προϋπολογισμού δημοσίων επενδύσεων. Οι 
ανωτέρω αποφάσεις δημοσιεύονται στην Εφημερίδα της 
Κυβερνήσεως.». 

2. Το από 9/1/2017 θ-ιτιβΝ της 3ης ΥΠΕ Μακεδονίας 
σχετικά με τις αποφάσεις κατανομής υπερωριών, νυχτε¬ 
ρινών - εξαιρέσιμων και τις εφημερίες επιστημονικού 
προσωπικού έτους 2017. 


3. Την υπ'αριθ. 45669/30-12-2016 απόφαση Διοικητή 
3ης ΥΠΕ έγκρισης ποσού αποζημίωσης 360 εφημέριων 
Επιστημονικού προσωπικού ύψους 32.606,35 € για το 
νοσοκομείο μας. 

4. Την υπ'αριθ. 45700/30-12-2016 απόφαση Διοικητή 
3η ΥΠΕ έγκρισης ποσού για την αποζημίωση υπερω- 
ριακής, νυχτερινής και εξαιρέσιμων ημερών εργασίας 
του μόνιμου προσωπικού και του προσωπικού Ιδιωτι¬ 
κού Δικαίου 107.918 ωρών ύψους 293. 053,40 € για το 
Νοσοκομείο μας. 

5. Το γεγονός ότι τα ποσά αυτά είναι στα όρια των πι¬ 
στώσεων και έχουν εγγράφει στον προϋπολογισμό του 
νοσοκομείου μας συνολικά για 321 άτομα καθώς και για 
107.918 ώρες απασχόλησης αναλυτικά ως εξής: 

Α) Υπερωριακή απασχόληση καθημερινής και αργιών 
μονίμων υπαλλήλων και υπαλλήλων Ιδιωτικού Δικαίου 
του Νοσοκομείου μας συνολικά 28 άτομα 2.336 ώρες 
καθημερινής υπερωριακής απασχόλησης επιμεριζόμε¬ 
νες για το α' εξάμηνο του έτους 2017 σε 1.168 ώρες με 
κόστος 4.346,50€ (ΚΑΕ 0261) και εργοδοτικές εισφορές 
985,00 € (ΚΑΕ 0561-0568) και για το β' εξάμηνο έτους 
2017 σε 1.168 ώρες με κόστος 4.346,50 (ΚΑΕ 0261) και 
εργοδοτικές εισφορές 985,00 € (ΚΑΕ 0561 -0568) και επι¬ 
πλέον 6.226 ώρες υπερωριακής απασχόλησης αργίας - 
νυχτερινών επιμεριζόμενες για το α' εξάμηνο του έτους 
2017 σε 3.113 ώρες με κόστος 18.500,00 € (ΚΑΕ 0263) 
και εργοδοτικές εισφορές 2.435,00 € (ΚΑΕ 0561-0568) 
και για το β' εξάμηνο του έτους 2017 σε 3.113 ώρες με 
κόστος 18.500,00 € (ΚΑΕ 0263) και εργοδοτικές εισφορές 
2.435,00 € (ΚΑΕ 0561-0568). 

Η απογευματινή υπερωριακή εργασία ορίζεται ανά 
εξάμηνο μέχρι 120 ώρες ανά υπάλληλο και η υπερωρι- 
ακή κατά τις νυχτερινές ώρες και κατά τις Κυριακές και 
εξαιρέσιμες ημέρες ορίζεται ανά εξάμηνο στις 96 ώρες 
ανά υπάλληλο σύμφωνα με τις διατάξεις του άρθρου 20 
του ν. 4354/2015. 

Β) Εργασία κατά τις εξαιρέσιμες ημέρες και νυχτερινές 
ώρες καθημερινών και εξαιρέσιμων ημερών μονίμων 
υπαλλήλων και υπαλλήλων ιδιωτικού δικαίου του νοσο¬ 
κομείου μας συνολικά 293 άτομα 99.356 ώρες επιμεριζό¬ 
μενες για το α' εξάμηνο του έτους 2017 σε 49.678 ώρες με 
κόστος 123.606,00 € (ΚΑΕ 0263) και εργοδοτικές εισφο¬ 
ρές 12.957,37 € (ΚΑΕ 0561 -0568) και για το β' εξάμηνο 
του έτους 2017 σε 49.678 ώρες με κόστος 123.606,00 € 
(ΚΑΕ 0263) και εργοδοτικές εισφορές 12.957,37 € (ΚΑΕ 
0561-0568). 

6. Το γεγονός ότι το νοσοκομείο μας εφημερεύει όλο 
το μήνα σε 24ωρη βάση και απαιτείται η απασχόληση 
του προσωπικού κατά τις αργίες - εξαιρέσιμες και νύχτες, 
την έλλειψη προσωπικού σε κάποιες από τις υπηρεσίες 
του νοσοκομείου με αποτέλεσμα το προσωπικό να χρει¬ 
άζεται να εργαστεί επιπλέον του ωραρίου προκειμένου 
οι υπηρεσίες του νοσοκομείου να είναι συνεπείς στις 
υποχρεώσεις τους, αποφασίζουμε: 

Εγκρίνουμε την καταβολή αποζημίωσης α) υπε- 
ρωριακής απασχόλησης καθημερινής και αργιών και 
β) εργασίας κατά τις εξαιρέσιμες ημέρες και νυχτερινές 
ώρες καθημερινών και εξαιρέσιμων ημερών, συνολικά 
για 321 άτομα καθώς και για 107.918 ώρες απασχόλησης 

συνολικού κόστους 325.659,74 € όπως έχουν εγγράφει 
στον προϋπολογισμό του νοσοκομείου μας αναλυτικά 
ως εξής: 

Α) Υπερωριακή απασχόληση καθημερινής και αργιών 
μονίμων υπαλλήλων και υπαλλήλων Ιδιωτικού Δικαίου 
του νοσοκομείου μας συνολικά 28 άτομα 2.336 ώρες 
καθημερινής υπερωριακής απασχόλησης επιμεριζόμε¬ 
νες για το α' εξάμηνο του έτους 2017 σε 1.168 ώρες με 
κόστος 4.346,50 € (ΚΑΕ 0261) και εργοδοτικές εισφορές 
985,00 € (ΚΑΕ 0561-0568) και για το β' εξάμηνο έτους 
2017 σε 1.168 ώρες με κόστος 4.346,50 (ΚΑΕ 0261) και 
εργοδοτικές εισφορές 985,00 € (ΚΑΕ 0561 -0568) και επι¬ 
πλέον 6.226 ώρες υπερωριακής απασχόλησης αργίας - 
νυχτερινών επιμεριζόμενες για το α' εξάμηνο του έτους 
2017 σε 3.113 ώρες με κόστος 18.500,00 € (ΚΑΕ 0263) 
και εργοδοτικές εισφορές 2.435,00 € (ΚΑΕ 0561-0568) 
και για το β' εξάμηνο του έτους 2017 σε 3.113 ώρες με 
κόστος 18.500,00 € (ΚΑΕ 0263) και εργοδοτικές εισφορές 
2.435,00 € (ΚΑΕ 0561-0568). 

Η απογευματινή υπερωριακή εργασία ορίζεται ανά 
εξάμηνο μέχρι 120 ώρες ανά υπάλληλο και η υπερωρι- 
ακή κατά τις νυχτερινές ώρες και κατά τις Κυριακές και 
εξαιρέσιμες ημέρες ορίζεται ανά εξάμηνο στις 96 ώρες 
ανά υπάλληλο σύμφωνα με τις διατάξεις του άρθρου 20 
του ν. 4354/2015. 

Β)Εργασία κατά τις εξαιρέσιμες ημέρες και νυχτερινές 
ώρες καθημερινών και εξαιρέσιμων ημερών μονίμων 
υπαλλήλων και υπαλλήλων ιδιωτικού Δικαίου του Νοσο¬ 
κομείου μας συνολικά 293 άτομα 99.356 ώρες επιμεριζό¬ 
μενες για το α' εξάμηνο του έτους 2017 σε 49.678 ώρες με 
κόστος 123.606,00 € (ΚΑΕ 0263) και εργοδοτικές εισφο¬ 
ρές 12.957,37 € (ΚΑΕ 0561-0568) και για το β' εξάμηνο 
του έτους 2017 σε 49.678 ώρες με κόστος 123.606,00 € 
(ΚΑΕ 0263) και εργοδοτικές εισφορές 12.957,37 € (ΚΑΕ 
0561-0568). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 18 Ιανουάριου 2017 

Ο Πρόεδρος του Δ.Σ. 

ΓΕΩΡΓΙΟΣ ΧΙΩΤΙΔΗΣ 


Αριθ. απόφ. 262 (3) 

Καθιέρωση και έγκριση υπερωριακής απασχό¬ 
λησης σε υπάλληλο του Ν.Π.Δ.Δ. «ΕΥ ΖΗΝ» Δή¬ 
μου Έδεσσας. 

Ο ΠΡΟΕΔΡΟΣ ΤΟΥ ΝΠΔΔ «ΕΥ ΖΗΝ» 

ΔΗΜΟΥ ΕΔΕΣΣΑΣ 

Έχοντας υπόψη: 

Ι.Την υπ'αριθ. 55/2011 απόφαση του Δημοτικού Συμ¬ 
βουλίου Δήμου Έδεσσας, που δημοσιεύθηκε στο ΦΕΚ 
963 τ.Β'/24-5-2011. 

2. Την υπ' αριθ. 303/2012 απόφαση του Δημοτικού 
Συμβουλίου Δήμου Έδεσσας που δημοσιεύτηκε στο 
ΦΕΚ 385 τ.Β'/19-2-2013. 


3. Την υπ'αριθ. 205/2014 απόφαση Δημοτικού Συμ¬ 
βουλίου Δήμου Έδεσσας με την οποία ορίζεται το Δ.Σ. 
του νομικού προσώπου "ΕΥ ΖΗΝ". 

4. Τις διατάξεις του άρθρου 49 παρ. 4 του Κ.Κ.Δ.Κ.Υ. 
(ν. 3584/2007). 

5. Την παρ. 1 του άρθρου 38 του ν. 3986/2011. 

6. Την παρ. 1 του άρθρου 233 του ν. 3463/2006, το 
άρθρο 240Α του ν. 3463/2006, το οποίο προστέθηκε με 
την παρ 5 του άρθρου 24 του ν. 3613/2007, την παρ. 1 
περίπτ. δ' του άρθρου 58 του ν. 3852/2010 (ΦΕΚ 87/2010 
τεύχος Α'). 

7. Τις διατάξεις του άρθρου 20 του ν. 4354/2015. 

8. Τις υπηρεσιακές ανάγκες που επιβάλλουν την απα¬ 
σχόληση υπαλλήλου του Ν.Π.Δ.Δ. «ΕΥ ΖΗΝ» Δήμου Έδεσ¬ 
σας, πέραν του κανονικού ωραρίου εργασίας, για την 
τήρηση των πρακτικών των συνεδριάσεων του Διοικη¬ 
τικού Συμβουλίου καθώς το νομικό πρόσωπο στερείται 
τακτικού προσωπικού του διοικητικού κλάδου. 

8. Το γεγονός ότι για το σκοπό αυτό υπάρχει εγγεγραμ¬ 
μένη πίστωση ποσού 1.500,00 ευρώ στον ΚΑ 10.6012 
του υπό έγκριση προϋπολογισμού 2017, αποφασίζουμε: 

Καθιερώνουμε και εγκρίνουμε υπερωριακή απασχό¬ 
ληση για έναν υπάλληλο του Ν.Π.Δ.Δ. «ΕΥ ΖΗΝ» Δήμου 
Έδεσσας για την τήρηση των πρακτικών του Διοικητικού 
Συμβουλίου για το έτος 2017. 

Η παραπάνω υπερωριακή εργασία δεν μπορεί να 
υπερβαίνει τις είκοσι ώρες μηνιαίως, όπως προβλέπεται 
στο άρθρο 20 του ν. 4354/2015. 

Η ωριαία αμοιβή είναι ίση με εκείνη που καταβάλ¬ 
λεται κάθε φορά στους δημοσίους υπαλλήλους, όπως 
αυτή προβλέπεται και ισχύει από τον εκάστοτε ισχύο- 
ντα νόμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 6 Δεκεμβρίου 2016 
Ο Πρόεδρος 
ΔΗΜΗΤΡΙΟΣ ΓΙΩΓΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην υπ'αριθ. Δ. ΟΡΓ.Α 1001512 ΕΞ2017 απόφαση του 
Διοικητή της Ανεξάρτητης Αρχής Δημοσίων Εσόδων, που 
δημοσιεύθηκε στο ΦΕΚ 12/τ.Β'/11.01.2017, 

- στη σελίδα 51, α' στήλη, 19ο στίχο από την αρχή, 
διορθώνεται: 

το εσφαλμένο:«... περίπτωσης β'...», 

στο ορθό:«... περίπτωσης ββ'...» 

και στη β' στήλη, 16ο στίχο από το τέλος, διορθώνεται: 

το εσφαλμένο:«... περ. Α'...», 

στο ορθό:«... περ. α'...», 

- στη σελίδα 52,3ο στίχο από την αρχή, διορθώνεται: 
το εσφαλμένο:«... υποπαράγραφο Β'...», 

στο ορθό:«... υποπαράγραφο β'...», 

- στη σελίδα 56, στην 4η στήλη στον 6ο στίχο από το 
τέλος, διορθώνεται: 









1848 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'234/01.02.2017 


το εσφαλμένο: «Ο Προϊστάμενος της Διεύθυνσης Προ¬ 
μηθειών, Διαχείρισης Υλικού και Κτιριακών Υποδομών 
της», 

στο ορθό: «Ο Προϊστάμενος της Διεύθυνσης Προμη¬ 
θειών, Διαχείρισης Υλικού και Κτιριακών Υποδομών της 
Γενικής Διεύθυνσης Οικονομικών Υπηρεσιών (Γ.Δ.Ο.Υ.) 
της Α.Α.Δ.Ε.», 

- στη σελίδα 61, απαλείφεται η γραμμή στην στήλη 1 
και 2 κάτω από τις λέξεις "90-16 ΕΥΒΟΙΑΣ", 


- στη σελίδα 62, απαλείφεται η γραμμή στην στήλη 1 
και 2, ανάμεσα στον 6ο και 7ο στίχο από το τέλος 

- και στη σελίδα 65, απαλείφεται η γραμμή στην στήλη 
5 και 6, ανάμεσα στον 8ο και 9ο στίχο από το τέλος και 
διορθώνεται στον 6ο στίχο από το τέλος στην στήλη 6, 

το εσφαλμένο:«... ΥΠΟΣΤΗΡΙΞΗ ...», 
στο ορθό:«... ΥΠΟΣΤΗΡΙΞΗΣ...». 

(Από το Εθνικό Τυπογραφείο) 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθβΓηαείθΓ.ΘίΟΘί.αι· 











